процент в много финансови договори – от лихвени суапи до студентски заеми, ипотечни кредити и инструменти за финансиране на предприятия.
 (6)
 Органът за контрол върху финансовата дейност (ОКФД) е установил извънборсови деривати за приблизително 156,8 трилиона USD през октомври 2016 г., които използват като референтен показател LIBOR.
 (7)
 Освен това ОФД посочва, че много често LIBOR се използва като референтен показател при дериватите, търгувани на борсата, и на пазарите на облигации и дългови инструменти на предприятия и че тези експозиции са от значение по отношение на системния риск и реалната икономика.
 (8)
 Поради това списъкът на критичните референтни показатели, установен с Регламент (ЕС) 2016/1368 на Комисията (2), следва да бъде изменен чрез добавяне на LIBOR.
 (9)
 С оглед на голямото значение на LIBOR за междубанковия пазар и големия брой финансови инструменти в Съюза, при които той се използва като референтен показател, настоящият регламент следва да влезе в сила спешно.
 (10)
 В съответствие с член 20, параграф 1 от Регламент (ЕС) 2016/1011 настоящият регламент се прилага, когато администраторът, който изготвя критичния референтен показател, се намира в Съюза.
 (11)
 Мерките, предвидени в настоящия регламент, са в съответствие със становището на Европейския комитет по ценни книжа,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент за изпълнение (ЕС) 2016/1368 се заменя с текста в приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 19 декември 2017 година.
 За Комисията
 Председател
 Jean-Claude JUNCKER
 (1) ОВ L 171, 29.6.2016 г., стр. 1.
 (2) Регламент за изпълнение (ЕС) 2016/1368 на Комисията от 11 август 2016 г. за определяне на списък на критичните бенчмаркове, използвани на финансовите пазари, в съответствие с Регламент (ЕС) 2016/1011 на Европейския парламент и на Съвета (ОВ L 217, 12.8.2016 г., стр. 1).
 ПРИЛОЖЕНИЕ
 Списък на критичните референтни показатели (бенчмаркове) по член 20, параграф 1 от Регламент (ЕС) 2016/1011
 No
 Референтен показател
 Администратор
 Местонахождение
 1
 Европейски междубанков лихвен процент (Euro Interbank Offered Rate — EURIBOR®)
 Европейски институт за паричните пазари (European Money Markets Institute — EMMI)
 Брюксел, Белгия
 2
 Индекс на средните лихвени проценти по овърнайт депозитите в евро (Euro OverNight Index Average — EONIA®)
 Европейски институт за паричните пазари (European Money Markets Institute — EMMI)
 Брюксел, Белгия
 3
 Лондонски междубанков лихвен процент (London Interbank Offered Rate – LIBOR)
 ICE Benchmark Administration (IBA)
 Лондон, Обединеното кралство
 